*Projekts*

Ministru kabineta noteikumu projekta „Grozījumi Ministru kabineta 2010.gada 13.aprīļa noteikumos Nr.346 „Noteikumi par darbības programmas „Infrastruktūra un pakalpojumi” papildinājuma 3.1.3.2.aktivitāti „Atbalsts vispārējās izglītības iestāžu tīkla optimizācijai”” sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2010.gada 13.aprīļa noteikumos Nr.346 „Noteikumi par darbības programmas „Infrastruktūra un pakalpojumi” papildinājuma 3.1.3.2.aktivitāti „Atbalsts vispārējās izglītības iestāžu tīkla optimizācijai”” (turpmāk – projekts) ir sagatavots saskaņā ar:1) *Euro* ieviešanas kārtības likuma 30.panta pirmo daļu;2) Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar eiro ievešanu Latvijā” 7.1.apakšpunktu;3) Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2.apakšpunktu. |
| 2. | Pašreizējā situācija un probl6mas | Ministru kabineta 2010.gada 13.aprīļa noteikumos Nr.346 „Noteikumi par darbības programmas „Infrastruktūra un pakalpojumi” papildinājuma 3.1.3.2.aktivitāti „Atbalsts vispārējās izglītības iestāžu tīkla optimizācijai”” (turpmāk – Ministru kabineta noteikumi Nr.346) paredzēto darbību, lai uzlabotu valstī vidējās izglītības kvalitāti, apmaksa ir noteikta latos. 3.1.3.2.aktivitātes ietvaros īstenotos projektus finansē no Eiropas Reģionālās attīstības fonda līdzekļiem. Ministru kabineta noteikumos Nr.346 latos ir arī izteikta projekta minimālā attiecināmo izmaksu kopsumma un projekta maksimālā attiecināmo izmaksu kopsumma.Ministru kabineta noteikumi Nr.346 ietver arī normas, kurās izdarītas atsauces uz latiem.Ievērojot iepriekšminēto un to, ka ar 2014.gada 1.janvāri Latvijā plānots ieviest *euro,* ir nepieciešams izstrādāt grozījumus Ministru kabineta noteikumos Nr.346.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts sagatavots, lai pielāgotu Ministru kabineta noteikumus Nr.346 *euro* ieviešanai*.*Projekts sagatavots atbilstoši *Euro* ieviešanas kārtības likuma 32.panta otrās daļas 2.punktam, aizstājot skaitlisko vērtību latos ar skaitlisko vērtību *euro* un konvertējot to atbilstoši neatsaucami fiksētam *euro* maiņas kursam, ko saskaņā ar Līguma par Eiropas Savienības darbību 140.panta 3.punktu Eiropas Savienības Padome noteikusi latu apmaiņai pret *euro* (EUR 1 = LVL 0,702804) (pielikums). Projektā noapaļošana veikta līdz veselam *euro*, ievērojot izglītības nozares darbības programmu maksājumu izteikšanas principu veselos skaitļos unnodrošinot Ministru kabineta noteikumos Nr.346 noteiktā pieejamā publiskā finansējuma skaitliskās vērtības *euro* atbilstību darbības programmas „Infrastruktūra un pakalpojumi” papildinājumā noteiktajam.Projekta 1.1.apakšpunktā norādītā kopējā 3.1.3.2.aktivitātē pieejamā publiskā finansējuma skaitliskā vērtība *euro* atbilst skaitliskajai vērtībai, kas norādīta darbības programmas „Infrastruktūra un pakalpojumi” papildinājumā. Tādējādi aprēķina rezultātā netiek radīta ietekme uz valsts budžetu, un tiesību norma, kurā skaitliskā vērtība ir izteikta *euro*, nav personai nelabvēlīgāka par sākotnējo tiesību normu, kurā skaitliskā vērtība ir izteikta latos.Projekta 1.2.apakšpunktā norādītā minimālā attiecināmo izmaksu kopsumma un maksimālā izmaksu kopsumma atbilst darbības programmas „Infrastruktūra un pakalpojumi” papildinājumā 3.1.3.2.aktivitātei minētajām projekta minimālajām un maksimālajām attiecināmajām izmaksām. Tādejādi aprēķina rezultātā netiek radīta ietekme uz valsts budžetu, un tiesību norma, kurā skaitliskā vērtība ir izteikta *euro*, nav personai nelabvēlīgāka par sākotnējo tiesību normu, kurā skaitliskā vērtība ir izteikta latos.Projekts neparedz grozījumu veikšanu Ministru kabineta noteikumu Nr.346 1.pielikuma (Eiropas Reģionālās attīstības fonda projekta iesnieguma veidlapa) D daļā un 2.pielikuma „Projektu iesniegumu vērtēšanas kritēriji” 1.11.apakšpunktā un 1.14.apakšpunktā (minētās normas ietver atsauces uz latiem), ņemot vērā, ka 3.1.3.2.aktivitātes „Atbalsts vispārējās izglītības iestāžu tīkla optimizācijai” ietvaros projektu iesniegumu atlase ir noslēgusies un ir noslēgtas vienošanās par Eiropas Reģionālās attīstības fonda projektu īstenošanu par visu 3.1.3.2.aktivitātē pieejamo finansējumu. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija | Nav. |

Anotācijas II, III, IV, V, VI un VII sadaļa – projekts šīs jomas neskar.

##### Izglītības un zinātnes ministrs V.Dombrovskis

Vizē:

Valsts sekretāre S.Liepiņa

27.09.2013 15:40

576

M.Šūmane

67047921, maija.sumane@izm.gov.lv

I.Griķe

67047826, inga.grike@izm.gov.lv